Vaubanove utvrde

**Vaubanove utvrde** je skupina od 12 utvrđenih građevina diljem zapadne, sjeverne i istočne francuske granice koje je dizajnirao kraljevski vojni arhitekt Vauban (Sébastien Le Prestre de Vauban, 1633.–1707.), a dodane su na UNESCOv popis mjesta svjetske baštine u Europi 7. srpnja 2008. godine.

Vauban je utvrdio i mnoga druga mjesta, poput dvorca Bazoches u Nièvreu ili citadele i zidina koje okružuju Le Palais u Belle-Île-en-Mer (Morbihan), a koje su bile na predloženom UNESCOvom popisu, no na kraju nisu dospjele na završni popis.

## Popis utvrda

### Utvrde u Besançonu
 
**Citadela u Besançonu** u Francuskom departmanu Doubs (Regija ourgogne-Franche-Comte) smatra se Vaubanovim remek-djelom. Citadela se prostire na 11 hektara na brdu Saint-Etienne, jednom od sedam brda koja okružuju Besançon, glavni grad pokrajine Franche-Comté. Brdo Saint-Etienne se nalazi na vrhuncu luka kojeg tvori rijeka Doubs, i kao strateško mjesto prepoznao ga je još Julije Cezar 58. pr. Kr. Citadela je dobro očuvana i s nje se pruža veličanstven pogled na grad, te je danas važno turističko mjesto (s preko 250,000 posjetitelja na godinu). U njoj se nalazi i nekoliko muzeja: *Muzej Resistance* koji prikazuje tradicionalni način života i arheologiju Franche-Comtea, i *Prirodoslovni muzej* koji uključuje zoološki vrt s insectariumom, akvarijem, vivarijem i noctariumom i botaničkim vrtom. 

***Fort Griffon*** je obližnja utvrda koja je također Vaubanovo djelo.

### Utvrde u Blayeu
U gradu Blaye u pokrajini Cussac-Fort-Médoc (Gironde) Vauban je podigao gradske zidine i izgradio tri utvrde. Na stijeni pored rijeke, izgradio je **citadelu** okruživši već postojeći gotički dvorac u kojemu se nalaze grobnice akvitanskih kraljeva, Chariberta II. i njegova sina Clotairea II. Na riječnom otoku Vauban je podigao ***Fort Paté***, a na lijevoj obali ***Fort Médoc***.

### Utvrde u Briançonu

U Briançonu (Hautes-Alpes) Vauban je utvrdio gradske zidine, ulicu *ouvrage de la communication Y*, most ***Asfeld*** i izgradio utvrde: ***Redoute des Salettes, Fort des Trois-Têtes, Fort du Randouillet***.

Grad, kao važna poveznica planinskog Col de Montgenèvrea i Turina, je s istoka utvrđen radi obrane od Austrijanaca u 17. stoljeću. Ima strme i uske, ali veoma slikovite ulice Utvrda *Janus* se nalazi na 1,200 metara iznad grada.

### Vaubanov toranj u Camaret-sur-Meru

**Vaubanov toranj** (*Tour Vauban*) ili Zlatni toranj (*Tour dorée*), izvorno znan kao **tour de Camaret**, je 18 metara visok poligonalni obrambeni toranj u mjestu Sillonu kod Camaret-sur-Mera (Finistère), izgrađen za obranu Brestovskog zaljeva.

Vauban je nacrt napravio 1683., izgradnju je započeo 1689. godine vojni inžinjer Jean-Pierre Traverse, a dovršen je 1696. godine. Okružen je zidinama i ima tri kata, dvije stražarske kuće, kazamat s 11 topova i barutanu dodanu tijekom francuske revolucije. Stražarske kuće i kazamat imaju po tri mortara koji izbacuju tanad promjera 30&nbsp;cm.

Njegova baterija od 11 topova, skupa s onima na pointe du Grand Gouin i drugima obrambene linije Quélern, pridonijeli su u francuskoj pobjedi u bitci za Camaret (18. lipnja 1694.).

### Gradske zidine i citadela u Saint-Martin-de-Réu

Vauban je 1670ih Sainte-Marie-de-Ré (Charente-Maritime) utvrdio dugim i modernim zidinama s bastionima i izgradio je citadelu, s ciljem poboljšanja obrane otoka. Izgradnja se odvijala u tri faze, a završila je tek 1702. godine. Naposljetku, ovaj grad je utvrđen tako da cjelokupno stanovništvo otoka u njemu može podnijeti dugu opsadu.

### Ostale utvrde

## Vanjske veze

* Vaubanove utvrde